יצהר

יִצְהָר היא התנחלות ויישוב קהילתי דתי-תורני בגב ההר בשומרון, מדרום לשכם. היישוב הוקם בכ"ב באב ה'תשמ"ג (1 באוגוסט 1983) כהיאחזות נח"ל שנקראה רוגן (מעין "מחווה" צינית לרונלד רייגן שקרא יום קודם להקפאת ההתנחלויות) שאוזרחה בי"ח בתמוז ה'תשמ"ד (18 ביולי 1984) על ידי גרעין משפחות שהקים במקום יישוב קהילתי. ביישוב וסביבו מתגוררת כמות גדולה יחסית מנוער הגבעות בשומרון. הוא שוכן על פסגת רכס ג'בל סלמאן, שגובהו 818 מטר, ומפסגתו נשקפת תצפית מחיפה שבצפון ועד אשקלון בדרום. יש המשערים שהרכס הוא הר צלמון המוזכר במקרא. שם היישוב, שפירושו שמן, ובפרט שמן זית, רומז לעצירת שמן, בדומה לשם הכפר הסמוך עסירה אל-קבלייה. התושבים במקום משתייכים ברובם למגזר החרדי לאומי, ולחלקם קשר עם חסידויות חב"ד וברסלב. כל עבודות הבנייה במקום, כמו גם עבודות העפר, החקלאות וסלילת הכבישים הפנימיים, נבנים ומתבצעים מתוך עיקרון אידאולוגי אך ורק בעבודה עברית. תושבי המקום מעבדים מאות דונמים ממערב ומצפון ליישוב, ומגדלים בהם זיתים, גפנים ותבואה. בעקבות פינויו של קבר יוסף בשכם עם תחילתה של האינתיפאדה השנייה עברה ישיבת עוד יוסף חי ששכנה בו ליצהר. בראשות הישיבה עומד הרב יצחק שפירא, ונשיא מוסדות הישיבה הוא הרב יצחק גינזבורג. באלול תשע"ד הוקמה ביישוב ישיבת "רועה ישראל", בראשות רב היישוב, הרב דוד דודקביץ'. בשנת 2009 קיבל היישוב פרס מאת מועצה אזורית שומרון על הגידול במספר התושבים. ישראל מובילה בעולם, בפער משמעותי, בתרומת כליה אלטרואיסטית. כ־60 אחוז מתורמי הכליה מגיעים מהמגזר הדתי לאומי. היישוב התפרסם עקב אחוז תורמי הכליה האלטרואיסטים הגבוה שבו. לדברי הרב אברהם ישעיהו הבר, יושב ראש עמותת מתנת חיים, ב-2016 כ-1.5% מתושבי היישוב תרמו כליה. מרבית התרומות יועדו ליהודים בלבד. בתחומי יצהר נמצאים תשעה מאחזים (אתר היישוב מגדיר אותם כ"שכונות נלוות"): מצפה יצהר (נ"ג 693) גבעת להבה ("המזרחית") תקומה (גבעה 725) מגד שמיים חוות שקד נחלה שלהבת שלהבת יה "קומי אורי" ("הכיפה הסרוגה") פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא עיסוק מופרז בתיאור אירועי אלימות שוליים. במהלך השנים, הותקף היישוב פעמים רבות על ידי מחבלים פלסטינים מכפרים סמוכים; ואף היו קורבנות בנפש. לטענת תושבים מיצהר, מדי שנה בשנה פורצות שריפות כתוצאה מהצתות זדוניות בידי פלסטינים, אשר גורמות לנזק רב. ב-4 באוגוסט 1998 נורו ונרצחו שניים מתושבי היישוב במהלך סיור ביטחוני – שלמה ליבמן והראל בן נון. שני המחבלים, ניזאר רמדאן וחוילד רמדאן, מהכפר תל הסמוך נעצרו ונידונו למאסר עולם, אך שוחררו ב-2011 כחלק מההסכם לשחרור גלעד שליט. לזכרם של שני הנרצחים הוקמה במקום הרצח שכונת שלהבת (שלמה ליבמן הראל בן-נון תנצב"ה) שבה מתגוררות כ-30 משפחות. במוצאי שבת, 8 ביוני 2002, חדר מחבל ליצהר וירה לכל עבר, עד שנורה ונהרג. במהלך חילופי האש עמו נפצעו ארבעה חיילים. ב-13 בספטמבר 2008 חדר מחבל בן 17 מהכפר עסירה אל-קבלייה לשכונת שלהבת במערב היישוב, הצית בית גדול שבו התגוררה משפחה עם כמה ילדים (משפחת בן שלמה) ודקר ילד בן 9 מספר פעמים. בבוקר השבת ירדו עשרות תושבים מיצהר והתעמתו עם תושבי הכפר. בשבת, 20 בספטמבר 2008, חדר מחבל בשנית לשכונת שלהבת. לאחר שזוהה בידי כוחות הביטחון הוא השליך לכיוונם בקבוק תבערה, ומייד נורה ונהרג. מחבל זה היה אחיו של המחבל שחדר ליצהר שש שנים קודם לכן. ב-25 ביוני 2021 מחבל פלסטיני חדר לשכונת "מצפה יצהר" ותכנן לבצע פיגוע דקירה. רכז הביטחון של היישוב נטרל את המחבל. ב-9 באוגוסט 2021 מחבלת ניסתה לבצע פיגוע דקירה בכניסה ליישוב ונוטרלה. ב-5 במרץ 2024 מחבל ביצע פיגוע דקירה בצומת "יצהר הגדולה" ( כ-4 ק"מ מהישוב) ונוטרל.[דרוש מקור] שמו של היישוב עולה לעיתים קרובות בהקשר של סכסוכים אלימים של תושביו עם פלסטינים תושבי האזור ועם צה"ל ומשטרת ישראל. המעשים האלימים כונו בשם: "תג מחיר" או ערבות הדדית; כך בהודעות התושבים ושלוחיהם שנתקבלו באמצעי התקשורת. בספטמבר 2008 לאחר הפיגוע בבית בשכונת שלהבת ירדו רבים מתושבי יצהר לכפר עסירה אל-קבלייה שממנו בא המחבל. לפי הנטען הם השחיתו רכוש, תקפו תושבים ערבים ופצעו כמה מהם. ראש ממשלת ישראל, אהוד אולמרט, גינה את האירוע. באוגוסט 2011 הוציא אלוף פיקוד המרכז אבי מזרחי צווי הרחקה ל-12 תושבי יצהר ותלמידי הישיבה בה, לאחר שעלו חשדות בדבר מעורבותם באירועי תג מחיר. על פי רישומי המשרד לתיאום עניינים הומניטריים של האו"ם, ב-2011 ביצעו תושבי יצהר 70 התקפות על פלסטינים, הנתון הגבוה ביותר באותה שנה מהתנחלות אחת. באפריל 2014 הרסו כוחות הביטחון בית קבע לא חוקי ביישוב. באותו יום נוקבו ביישוב צמיגי מכוניתו של מפקד חטיבת שומרון, אל"ם יואב ירום. בתגובה פשטו כוחות הביטחון על היישוב, והרסו ארבעה קרוואנים בלתי חוקיים. במקום התפתחו עימותים אלימים בין אנשי כוחות הביטחון ומתנגדי ההריסה. באותו לילה פשטה קבוצה מתושבי יצהר על מוצב צבאי ארעי ביישוב וגרמה לו נזקים. מעשה זה ספג גינויים רחבים, כולל מראשי מפלגות הימין, ואף ממזכירות יצהר. בעקבות האירועים הוציא אלוף פיקוד המרכז, ניצן אלון, צו תפיסה לישיבת עוד יוסף חי שביישוב, הלימודים במבנה הישיבה הופסקו והועברו למבנה זמני במרחק כמה מאות מטרים. במקום הוצבה פלוגה של משמר הגבול. בשנת 2021 העביר משרד הביטחון כ-400,000 ש"ח בתמורה על השימוש במבנה ופיצויים על נזקים שנגרמו לו. במרץ 2020 נזרקו בקבוקי תבערה על רכב של מג"ב ביישוב. לפי החשד, האירוע התרחש עקב עימותים על רקע פעילות מג"ב נגד הקמת בית כנסת בשטח צבאי סגור. בין תחילת 2020 לאוגוסט באותה שנה נרשמו למעלה מ-40 אירועי אלימות של נערי גבעות באזור יצהר, יותר ממחציתם נגד כוחות הביטחון. תושבי יצהר הגישו תביעת דיבה נגד השבועון "במחנה", שבה טענו כי בכתבה מ-28 בינואר 2005 היו "עיוותים, סילופים, שקרים, והכפשות מכלילות, שהיו ללא כל בסיס". בכתבה התראיין מפקד פלוגה בחטיבת הצנחנים שפלוגתו הוצבה במקום. לדברי בא כוח התושבים, עורך הדין יעקב מנקין, הכתבה הייתה מגמתית ותכליתה לפגוע בתובעים ובציבור המתנחלים. הוא הוסיף כי לאחר פרסום ההשמצה בשבועון התנער צה"ל ממפקד הפלוגה, ואלוף פיקוד המרכז, יאיר נוה, נתן לכך פומבי במכתב תמיכה ועידוד לתושבי יצהר. בפסק דין של בית משפט השלום נקבע כי לתביעה יש בסיס והצדדים הסכימו שהשבועון יפרסם התנצלות בפני תושבי יצהר. התביעה הכספית בתיק נדחתה. במרץ 2010 פסק בית משפט השלום פיצוי של 50,000 ש"ח לארבעה חברי כיתת כוננות של יצהר, לאחר שקצין משטרה טען בשידור רדיו שהם "פורעי חוק רומסים ברגל גסה את החוק ומפריעים לעבודת המשטרה", מבלי שסייג שמדובר בחשדות בלבד ולאחר שהחקירה נגדם הסתיימה בלא כלום. מדיה וקבצים בנושא יצהר בוויקישיתוף אתר האינטרנט הרשמי של יצהר יצהר באתר המועצה האזורית שומרון סרט על יצהר, באתר ערוץ 7 5 דברים שלא ידעתם על יצהר, באתר ערוץ 7 חיים לוינסון, ביצהר מתגאים בשמות המיוחדים של הילדים, באתר הארץ, 11 באוקטובר 2009 גדעון לוי, החיים בצל ההר: בכפרים שלמרגלות יצהר, הפלסטינים התרגלו למציאות של טרור ללא הגנה, באתר הארץ, 30 באוקטובר 2020 יצהר (יהודה ושומרון), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 עלון יש"ע שלנו נתנאל אלינסון ודביר רביב, המדריך למטייל בשומרון, כרך א, המדריך למטייל, עמ' 104 ספר שופטים, פרק ט', פסוק מ"ח ילקוט הפרסומים 3165 (עמ' 1493) יהושע בריינר‏, בושה: תושבי יצהר מנעו כניסת דרוזים להתנחלות, באתר וואלה, 29 באוגוסט 2013 שלמה פיוטרקובסקי, ישיבה חדשה ביצהר שבשומרון, באתר ערוץ 7, 28 באוגוסט 2014 אורנית עצר, תנופת קליטה ביישובי השומרון , באתר ערוץ 7 שירלי פרקש, ישראל ראשונה בעולם בתרומות אלטרואיסטיות - ואיך כל זה קשור לדת?, באתר ynet, 23 במרץ 2021 יעל געתון‏, תחרות בין ההתנחלויות: מי יתרום יותר איברים לזרים גמורים?, באתר וואלה, 2 בפברואר 2017 שירלי פרקש, ישראל ראשונה בעולם בתרומות אלטרואיסטיות - ואיך כל זה קשור לדת?, באתר ynet, 23 במרץ 2021 יפעת ארליך, מוסרי כליות, באתר "ידיעות אחרונות", 27 באפריל 2016 חוברת 25 שנה ליצהר - מאת יגאל אמיתי (לשעבר דובר היישוב) תמוז תשס"ט הראל בן נון, אתר בנימין תיאור הצל"ש שקיבל אחד הלוחמים בקרב, באתר הגבורה חגית רוטנברג, כבר לא מנסים להיות נחמדים, באתר ערוץ 7 עוזי ברוך, נסיון פיגוע סוכל בישוב יצהר שבשומרון, באתר ערוץ 7 אלישע בן קימון, חיים גולדיטש, פלסטיני חמוש בסכין חדר למצפה יצהר ונורה על-ידי רכז הביטחון, באתר ynet, 25 ביוני 2021 נועם אמיר, ‏כוחות צה״ל סכלו הלילה פיגוע דקירה של מחבלת בשומרון, בעיתון מקור ראשון, 10 באוגוסט 2021 רוני סופר, אולמרט נגד המתנחלים: "פוגרום? לא בישראל", באתר ynet, 14 בספטמבר 2008 אתר 'בצלם' עלי ואקד ואפרת וייס, נקמת המתנחלים: פלסטינים נפצעו בהתפרעות, באתר ynet, 13 בספטמבר 2008 חיים לוינסון, הורחקו מיצהר 12 מתנחלים שתיכננו "תג מחיר", באתר הארץ, 3 באוגוסט 2011 מפת כפרים פלסטיניים הנפגעים מאלימות יצהר באתר המשרד לתיאום עניינים הומניטריים של האו"ם, פברואר 2012 רועי שרון, נקמה על הרס המבנים? צמיגי הג'יפ של מח"ט שומרון שוב נוקבו ביצהר, באתר nana10‏, 6 באפריל 2014 יואב זיתון ואיתי בלומנטל, הריסה ועימות קשה ביצהר: שוטרים נפצעו, מוצב צה"ל הושחת, באתר ynet, 8 באפריל 2014 אריאלה רינגל הופמן, 6 ראשי השב"כ: "לטפל בהם כמו במחבלים", באתר ynet, 10 באפריל 2014 אמיר תיבון‏, נתניהו על יצהר: "לפעול נגד הבריונים בכל הכוח", באתר וואלה, 8 באפריל 2014 עדו בן פורת, יעלון: אלימים וקיצונים שמזיקים להתיישבות, באתר ערוץ 7, 8 באפריל 2014 חזקי עזרא, ליברמן: למצות את הדין עם "החוליגנים מיצהר", באתר ערוץ 7, 8 באפריל 2014 בנט למשחיתי רכב המח"ט ביצהר: "תתביישו", "חדשות 2", 8 באפריל 2014 שבתי בנדט‏, חברי מזכירות יצהר: אם לא תיפסק האלימות - נתפטר, באתר וואלה, 10 באפריל 2014 יואב זיתון, צה"ל השתלט על הישיבה הקיצונית ביצהר, באתר ynet, 11 באפריל 2014 אלישע בן קימון, המדינה תפצה את הישיבה מיצהר ב-400 אלף שקל, באתר ynet, 16 בנובמבר 2020 כרמל דנגור, חשיפת כאן חדשות: נערי גבעות השליכו בקבוקי תבערה על רכבי מג"ב ביצהר, באתר כאן – תאגיד השידור הישראלי, 26 במרץ 2020 מתחילת השנה: למעלה מ-40 אירועי אלימות של נערי גבעות באזור יצהר, באתר כיפה עמרי אסנהיים, אלוהים ישמור, באתר nrg‏, 4 במרץ 2005; אמיר בוחבוט, המ"פ זכה לעידוד מקפלינסקי, באתר nrg‏, 29 במרץ 2005 הילה רז, קצין משטרה התראיין ברדיו ותקף תושבי יצהר - המשטרה תשלם פיצוי של 50 אלף שקל, באתר TheMarker‏, 15 במרץ 2010